Фәтхетдинов Салауат Зәки улы

Фәтхетдинов Салауат Зәки улы (10 ғинуар 1960 йыл) — йырсы, юғары мәктәп уҡытыусыһы, спортсы. Рәсәй Федерацияһының атҡаҙанған (2005), Татарстандың  (1995) һәм Башҡортостандың (2019) халыҡ артисы. Ульяновск өлкәһенең атҡаҙанған мәҙәниәт хеҙмәткәре (2010). Башҡортостандың Халыҡтар дуҫлығы ордены кавалеры (2022). Автоуҙыштар буйынса халыҡ-ара класлы спорт мастеры (2005).

 Биографияһы 
Салауат Зәки улы Фәтхетдинов 1960 йылдың 10 ғинуарында Башҡорт АССР-ы Тәтешле районындағы башҡорт ауылы Аҡсәйеттә тыуған. Сығышы менән ирәкте башҡорттарынан, шул уҡ ваҡытта үҙе милләтен татар тип иҫәпләйАнна Маслакова. Национальный вопрос: певец Салават Фатхетдинов заявил, что он “татарин конченый”. Сайт «Expert», 05.04.2013..

Ауыл мәктәбен тамамлағас, Стәрлетамаҡ мәҙәни-ағартыу училищеһында уҡый. 1977—1979 йылдарҙа Тәтешле районы Илмәт ауылы мәҙәниәт йортоноң художество етәксеһе булып эшләй. 1979—1981 йылдарҙа Совет Армияһы сафында хеҙмәт итә. 1981 йылда Илмәт ауылы мәҙәниәт йортонда, 1982—1989 йылдарҙа Аҡсәйет ауылы мәҙәниәт йортоноң директоры вазифаһын башҡара.

1989 йылда Ҡазан мәҙәниәт институтының режиссура бүлеген тамамлай. 1989—2000 йылдарҙа Яр Саллы ҡалаһында йәшәй, бында ул 1989 йылдан алып Яр Саллы ҡала мәҙәниәт йортоноң методисы һәм шул уҡ ҡаланың экперименталь концерт берекмәһе етәксеһе һәм солисы була. 1993 йылдан Ҡазан мәҙәниәт һәм сәнғәт университетының актёр оҫталығы кафедраһы мөдире булып эшләй.

1992 йылдан — «Салауат» йыр театры (Яр Саллы ҡалаһы) директоры. Бер уҡ ваҡытта 2002 йылдан Ҡазан ҡалаһындағы «Салауат» йәштәр үҙәгенең художество етәксеһе булып эшләй.

2006 йылда автокросс буйынса Рәсәй чемпионатының бронза призын, ә 2008 һәм 2009 йылдарҙа автокросс буйынса Рәсәй чемпионы титулын яулай.

Мәрхәмәтлелек менән шөғөлләнә.

2019 йылдың мартында Салауат Фәтхетдиновҡа «Башҡортостан Республикаһының халыҡ артисы» тигән маҡтаулы исем бирелдеРадий Хәбиров һөнәри байрамда иң яҡшы мәҙәниәт хеҙмәткәрҙәренә маҡтаулы исемдәр тапшырҙы. «Башинформ» мәғлүмәт агентлығы, 26 март 2019 йыл.

2021 йылдың мартында йырсы Татарстан Республикаһы мәҙәниәт министры кәңәшсеһе итеп тәғәйенләнде, был вазифаны ул йәмәғәт башланғысында башҡарасаҡСалават Фатхетдинов стал советником министра культуры Татарстана. ИА «Башинформ», 2 марта 2021 года.

2022 йылдың 25 мартында Башҡортостандың Халыҡтар дуҫлығы ордены менән бүләкләндеРадий Хабиров наградил Салавата Фатхутдинова орденом Дружбы народов. ИА «Башинформ», 25 марта 2022 года.

 Ваҡытлы матбуғатта 
 Эльмира Яковлева. Салават Фатхетдинов в ужасе от молодых певцов. Сайт «TATSHOP.RU»

 Ижади эшмәкәрлеге 
Салауат Фәтхетдинов репертуарында Башҡортостан һәм Татарстан авторҙарының йырҙары, шулай уҡ халыҡ йырҙары бар. Рәсәй, Германия, АҠШ, Төркиә һәм Финляндия буйлап гастролдәрҙә булды.

 Дискография 

 Куңелеңә ауыр алма (1994)
 Һуңғы мөхәббәт (1995)
 Мин яратам (1996)
 Дуҫтар булһа ҡайғырма (1997)
 10 йыл бергә! (1998)
 Эх ҡалаһы ин йәшлектә (1999)
 Һеҙгә илтә юлдарым (2000)
 Йәшлегем ҡырҡта (2001)
 Һуңлама (2002)
 15 йыл һеҙҙең менән! (2003)
 Арығансы йырлармын — туйғансы тыңларһығыҙ! (2005)
 Әлегә һуң түгел (2006)
 Салауатта ҡунаҡта (2007)
 20 йыл һеҙҙең менән! (2008)
 И туған тел, и матур тел… (2009)
 Уйланырға ваҡыт бар әле… (2011)
 24 йыл һеҙҙең менән! (2012)
 Беренсе юбилей (2013)
 Икенсе 25 йыллыҡтың беренсе сезоны (2014)
 XXVII сезон (2015)

 Маҡтаулы исемдәре һәм башҡа бүләктәре 
 Башҡортостан Республикаһының халыҡ артисы (2019)
 Башҡортостандың атҡаҙанған артисы (2010)
 Рәсәй Федерацияһының атҡаҙанған артисы (2005)
 «Татар йыры» халыҡ-ара эстрада фестивале лауреаты (1989, 2002—2009).
 Муса Йәлил исемендәге премия лауреаты (2003).
 Ғабдулла Туҡай исемендәге премия лауреаты (2008).
 Татарстандың халыҡ артисы (1995)
 Ульяновск өлкәһенең атҡаҙанған мәҙәниәт хеҙмәткәре (2010)
 Тәтешле районының Әнғәм Атнабаев исемендәге премияһы лауреаты (2010).
 Башҡортостандың Халыҡтар дуҫлығы ордены (2022).

 Ғаиләһе 
Ҡатыны — Ләйсән, ҡыҙҙары — Лиана һәм Алина, улы — Рөстәм.

 Иҫкәрмәләр 

 Һылтанмалар 

 «Салауат» йыр театры 

 Башҡортостанда тыуып үҫкән артистар — татар эстрадаһының иң популяр йырсылары иҫәбендә. «Башинформ» мәғлүмәт агентлығы, 2015, 30 декабрь
 Салават: «Эта глупая птица больше вас понимает в татарской музыке!» Деловая электронная газета «Бизнес Online». 21 декабря 2019 года   

Категория:Башҡортостандың халыҡ артистары
Категория:Башҡортостандың атҡаҙанған артистары
Категория:Татарстан спортсылары
Категория:Рәсәйҙең халыҡ-ара класлы спорт мастерҙары
Категория:Рәсәй меценаттары
Категория:Муса Йәлил исемендәге премия лауреаттары
Категория:Әнғәм Атнабаев исемендәге премия лауреаттары